2017. gada 27. jūnijā Noteikumi Nr. 362

Rīgā (prot. Nr. 32  21. §)

**Grozījumi Ministru kabineta 2011. gada 24. maija noteikumos Nr. 411 "Autopārvadājumu kontroles organizēšanas un īstenošanas kārtība"**

Izdoti saskaņā ar

[Autopārvadājumu likuma](http://likumi.lv/ta/id/36720-autoparvadajumu-likums)

[4. panta](http://likumi.lv/ta/id/36720-autoparvadajumu-likums#p6) ceturto daļu un

Autoceļu lietošanas nodevas likuma

8. panta pirmo daļu

Izdarīt Ministru kabineta 2011. gada 24. maija noteikumos Nr. 411 "Autopārvadājumu kontroles organizēšanas un īstenošanas kārtība" (Latvijas Vēstnesis, 2011, 89., 190. nr.; 2014, 133. nr.; 2017, 56. nr.) šādus grozījumus:

1. Aizstāt noteikumu tekstā vārdus "saimnieciskās darbības veicējs" (attiecīgā locījumā) ar vārdu "uzņēmums" (attiecīgā locījumā).

2. Izteikt 4.2. apakšpunktu šādā redakcijā:

"4.2. vismaz 30 % no transportlīdzekļu vadītāju darba dienu pārbaužu kopējā skaita tiktu veiktas uz ceļiem un vismaz 50 % – tāda saimnieciskās darbības veicēja telpās, kurš atbilst Eiropas Parlamenta un Padomes 2009. gada 21. oktobra Regulas (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK, 2. panta 4. punktā minētajai definīcijai (turpmāk – uzņēmums);".

3. Papildināt noteikumus ar 5.1punktu šādā redakcijā:

"5.1 Novērtējot uzņēmuma riskus, šo noteikumu 3. punktā minētie dienesti ņem vērā šo noteikumu 5. pielikumā noteiktos riska novērtēšanas elementus. Minēto informāciju izmanto, lai rūpīgāk un biežāk pārbaudītu uzņēmumus ar augstu riska novērtējumu."

4. Papildināt informatīvo atsauci uz Eiropas Savienības direktīvām ar 6. punktu šādā redakcijā:

"6) Eiropas Parlamenta un Padomes 2014. gada 3. aprīļa Direktīvas 2014/47/ES par Savienībā izmantotu komerciālo transportlīdzekļu tehniskajām pārbaudēm uz ceļiem un par Direktīvas 2000/30/EK atcelšanu."

5. Papildināt noteikumus ar 5. pielikumu (pielikums).

Ministru prezidents Māris Kučinskis

Satiksmes ministra vietā –

Ministru prezidenta biedrs,

ekonomikas ministrs Arvils Ašeradens